NOTĂ INFORMATIVĂ
la proiectul de decizie nr.---- din ---2026
Cu privire la aprobarea Acordului de cooperare intercomunitară între Consiliul sătesc Răuțel și Consiliul sătesc Mărăndeni
	Denumirea autorului și, după caz a participanților la elaborarea proiectului

	Primăria s. Răuțel, Fălești, Tudor Istrati, primar

	Condițiile ce au impus elaborarea proiectului de act normativ și finalitățile urmărite

	Elaborarea proiectului este determinată de necesitatea pregătirii administrative și organizatorice a satelor Răuțel și Mărăndeni pentru gestionarea eficientă a serviciilor publice locale în perspectiva amalgamării voluntare într-o comună cu centrul administrativ în satul Răuțel.
În acest context, extinderea serviciilor de transport public local și salubrizare constituie o măsură practică de consolidare a cooperării intercomunitare, de îmbunătățire a accesului populației la serviciile publice și de pregătire a mecanismelor de gestionare integrată a celor două localități.
Finalitatea urmărită constă în stabilirea unui cadru formal de cooperare între cele două consilii locale, delimitarea responsabilităților și coordonarea acțiunilor necesare pentru extinderea serviciilor menționate.
Aprobarea proiectului de decizie va permite formalizarea cooperării dintre Consiliul sătesc Răuțel și Consiliul sătesc Mărăndeni, crearea cadrului organizatoric necesar extinderii serviciilor publice de transport și salubrizare și pregătirea gestionării eficiente a localităților în perspectiva amalgamării voluntare.

	Principalele prevederi ale proiectului și evidențierea elementelor noi

	Proiectul de decizie prevede aprobarea Acordului de cooperare intercomunitară dintre Consiliul sătesc Răuțel și Consiliul sătesc Mărăndeni și împuternicirea primarului satului Răuțel să îl semneze.
Acordul stabilește următoarele direcții principale de cooperare:
a) organizarea procedurii de selectare a operatorului pentru extinderea serviciului de transport public local către satul Mărăndeni, cu respectarea competențelor și procedurilor prevăzute de lege;
b) aprobarea de către autoritatea competentă din Mărăndeni a programului de circulație, itinerarului rutei și amplasării opririlor;
c) pregătirea și adoptarea actelor administrative necesare extinderii serviciului de salubrizare în satul Mărăndeni;
d) aprobarea tarifului pentru serviciul de salubrizare de către autoritatea competentă, în condițiile legislației aplicabile;
e) coordonarea activităților administrative și informarea populației cu privire la serviciile publice extinse.
Elementul nou îl constituie formalizarea cooperării intercomunitare printr-un acord aprobat de ambele consilii locale, care stabilește responsabilitățile fiecărei părți în pregătirea și extinderea serviciilor publice locale.


	Fundamentarea economico-financiară

	Aprobarea Acordului, prin ea însăși, nu generează obligații financiare cuantificate și nu presupune alocarea automată a unor mijloace financiare suplimentare din bugetul local.
Cheltuielile eventuale aferente organizării și extinderii serviciilor publice vor fi stabilite în funcție de soluțiile tehnice și organizatorice adoptate, de condițiile contractuale aplicabile și de resursele bugetare disponibile.
Orice obligații financiare reciproce sau contribuții bugetare între autoritățile publice locale vor fi stabilite separat, prin acte juridice corespunzătoare, cu respectarea legislației privind finanțele publice locale.
Tarifele serviciilor vor fi fundamentate și aprobate potrivit procedurilor și metodologiilor aplicabile.

	Modul de încorporare a actului în cadrul normativ în vigoare

	După aprobarea de către ambele consilii locale, Acordul va constitui cadrul de cooperare pentru realizarea acțiunilor convenite. Punerea în aplicare a prevederilor sale se va realiza prin adoptarea actelor administrative și încheierea actelor juridice necesare, după caz, cu respectarea legislației în vigoare. Proiectul a fost elaborat în temeiul cadrului normativ al Republicii Moldova privind administrația publică locală, descentralizarea administrativă și transparența în procesul decizional, inclusiv al Legii nr. 436/2006 privind administrația publică locală, Legii nr. 435/2006 privind descentralizarea administrativă și Legii nr. 239/2008 privind transparența în procesul decizional.
Implementarea Acordului se va realiza cu respectarea actelor normative aplicabile organizării și prestării serviciilor publice de gospodărie comunală și transportului rutier, precum și a competențelor autorităților administrației publice locale.
Acordul nu modifică statutul juridic al unităților administrativ-teritoriale și nu transferă competențe de la o autoritate publică locală la alta. Fiecare consiliu local va adopta actele administrative care îi revin, în limitele competențelor stabilite de lege.

	Avizarea și consultarea publică a proiectului

	Prezentul proiect de decizie a fost supus procedurii de transparență decizională în conformitate cu Legea nr. 239/2008 privind transparența în procesul decizional, Regulilor interne de informare, consultare şi participare în procesul de elaborare şi adoptare a deciziilor consiliului sătesc Răuţel, aprobat prin decizia consiliului sătesc Răuţel nr.2/4 din 18.05.2018 și a fost publicat pe pagina web oficială a Primăriei satului Răuțel și publicat pe portalul https://particip.gov.md, pentru consultare publică.

	Constatările expertizei juridice

	Proiectul de decizie este în concordanță art. 14 din Legea nr. 436/2006 privind administrația publică locală, 



